IMISLab/GreekWikipedia huggingface dataset:
Όσκαρ Καλύτερου Προσαρμοσμένου Σεναρίου

Το Όσκαρ Καλύτερου Προσαρμοσμένου Σεναρίου (Academy Award for Best Adapted Screenplay) απονέμεται κάθε χρόνο στον συγγραφέα του ενός σεναρίου το οποίο προσαρμόστηκε από άλλη πηγή (συνήθως ένα μυθιστόρημα, θεατρική παράσταση, διήγημα, ή μια τηλεοπτική εκπομπή, αλλά μερικές φορές και από μια άλλη ταινία). Όλα τα sequels θεωρούνται αυτοδικαίως προσαρμογές με το εν λόγω πρότυπο (αφού το sequel θα πρέπει να βασίζεται στην πρωτότυπη ιστορία). Δείτε επίσης το Όσκαρ Καλύτερου Πρωτότυπου Σεναρίου, ένα παρόμοιο βραβείο για σενάρια που δεν είναι προσαρμογές.

 Διακεκριμένοι μυθιστοριογράφοι και δραματουργοί υπήρξαν υποψήφιοι στην κατηγορία αυτή, μεταξύ των οποίων οι: George Bernard Shaw (ο οποίος μοιράστηκε το βραβείο για την προσαρμογή του έργου του «Ο Πυγμαλίων»), Graham Greene, Tennessee Williams, Vladimir Nabokov, James Hilton, Dashiell Hammett, Raymond Chandler, Lillian Hellman, Irwin Shaw, James Agee, Norman Corwin, S. J. Perelman, Terence Rattigan, John Osborne, Harold Pinter, David Mamet, Larry McMurtry, Arthur Miller, John Irving, David Hare και Tony Kushner. Οι νικητές αναφέρονται στην πρώτη έγχρωμη σειρά, ακολουθούμενοι από τους άλλους υποψηφίους.
Άννα Ραγέτσκα

Η Άννα Ραγέτσκα (πολωνικά: Anna Rajecka, περ. 1762, Βαρσοβία - 1832, Παρίσι), ήταν Πολωνή ζωγράφος και παστελίστρια. Ήταν επίσης γνωστή ως Μαντάμ Γκο ντε Σαν-Ζερμάν (γαλλικά: Madame Gault de Saint-Germain).

 Η Ραγέτσκα ήταν κόρη του ζωγράφου προσωπογραφιών Γιούζεφ Ραγέτσκι και μεγάλωσε ως προστατευόμενη του βασιλιά Στανίσουαφ Αύγουστου Πονιατόφσκι της Πολωνίας. Αρχικά θεωρούταν ότι ήταν η παράνομη κόρη του και, αργότερα, ότι ήταν η ερωμένη του. Το 1783, εγγράφηκε με έξοδα του στη σχολή τέχνης για γυναίκες στο Λούβρο του Παρισιού. Σπούδασε με τους Λούντβικ Μαρτό και Μαρτσέλο Μπατσαρέλι στη Βαρσοβία, τον Ζαν-Μπατίστ Γκρουζ και πιθανώς την Ελιζαμπέτ Βιζέ Λε Μπρεν στο Παρίσι. Αν και αργότερα έγινε μέρος του κύκλου που περιέβαλε τον Ζακ-Λουί Νταβίντ, πιθανότατα δεν πήρε μαθήματα από αυτόν. Ο σκοπός του Πολωνού βασιλιά με την πληρωμή της εκπαίδευσης της ήταν να επιστρέψει στην Πολωνία και να γίνει καθηγήτρια τέχνης, αλλά επέλεξε να παραμείνει στο Παρίσι μετά το γάμο της με τον μινιατουρίστα Πιέρ-Μαρί Γκο ντε Σαν-Ζερμάν το 1788. Έγινε η πρώτη Πολωνή που παρουσίασε το έργο της στο Σαλόν το 1791 και προφανώς συνέχισε να λαμβάνει υποστήριξη από τον βασιλιά μέχρι το 1792. Αν και έστειλε πολλούς πίνακες πίσω στη Βαρσοβία, ο Μπατσαρέλι θεώρησε λίγους από αυτούς άξιους να προστεθούν στη Βασιλική Συλλογή. Ζωγράφισε τον κύκλο γύρω από την πολωνική βασιλική αυλή και, στο Παρίσι, έλαβε πολλές παραγγελίες από την τοπική αριστοκρατία, χάρη στην απρόθυμη επιρροή του πράκτορα του βασιλιά, Φιλίπο Ματσέι, που ένιωθε ότι είχε λίγο ταλέντο και ήταν δύσκολο να αντιμετωπιστεί. Κατά τη διάρκεια της περιόδου της Τρομοκρατίας, έφυγε από το Παρίσι για το Κλερμόν-Φεράν και ίσως είχε εγκαταλείψει τη ζωγραφική. Οι πληροφορίες για αυτήν την περίοδο της ζωής της είναι αραιές, αλλά, μετά από πολλά χρόνια, επέστρεψε στο Παρίσι και λέγεται ότι είχε τυφλωθεί γύρω στο 1824. Άννα Ραγέτσκα από το Dictionary of Pastellists Before 1800 του Νιλ Τζεφάρες Στέφαν Κοζακιέβιτς, Malarstwo polskie: oświecenie, klasycysm, romantyzm (Πολωνική ζωγραφική. διαφωτισμός, κλασσικισμός, ρομαντισμός), Αουρίγκα, Βαρσοβία, 1976. Πολυμέσα σχετικά με το θέμα Anna Rajecka στο Wikimedia Commons
Εργατικό Κόμμα της Αντίγκουα και Μπαρμπούντα

Το Εργατικό Κόμμα της Αντίγκουα και Μπαρμπούντα (αγγλικά: Antigua and Barbuda Labour Party‎, ABLP) είναι πολιτικό κόμμα στην Αντίγκουα και Μπαρμπούντα. Ο σημερινός αρχηγός του κόμματος είναι ο Γκαστόν Μπράουν, ο οποίος υπηρετεί ως πρωθυπουργός της Αντίγκουα και Μπαρμπούντα. Προηγούμενος ηγέτης του κόμματος ήταν ο Λέστερ Μπερντ, ο οποίος ήταν πρόεδρος του κόμματος από το 1971, και έγινε πρωθυπουργός και πολιτικός ηγέτης το 1994. Το κόμμα ιδρύθηκε ως Εργατικό Κόμμα της Αντίγκουα (ALP) από τον πατέρα του Λέστερ, Βερ Κόρνουολ Μπερντ. Το ABLP παραδοσιακά θεωρείται σε μεγάλο βαθμό ως ο πολιτικός βραχίονας της οικογένειας Μπερντ. Με εξαίρεση πέντε χρόνια στη δεκαετία του 1970, το ABLP κυβέρνησε την Αντίγκουα και Μπαρμπούντα για περισσότερες από τέσσερις δεκαετίες. Ήταν στην αντιπολίτευση από το 2004 έως το 2014 και βρίσκεται ξανά στην εξουσία από το 2014 από τότε που κέρδισε την πλειοψηφία των εδρών στο Κοινοβούλιο μετά τις γενικές εκλογές του 2014.

 Δύο σημαντικά γεγονότα προκάλεσαν την πρώτη ήττα του ABLP μετά από 28 χρόνια στις εκλογές του 2004. Η πρώτη ήταν η σύσταση της Εκλογικής Επιτροπής μετά τις εκλογές του 1999. Σύμφωνα με διεθνείς παρατηρητές, οι εκλογές του 1999 ήταν γεμάτες παρατυπίες. Πιο συγκεκριμένα, η έκθεση από την ομάδα παρατηρητών της Κοινοπολιτείας κατέληξε στο συμπέρασμα ότι «οι εκλογικοί κατάλογοι φαινόταν διογκωμένοι» και συνέστησε «τη σύσταση ανεξάρτητης εκλογικής επιτροπής για τη βελτίωση της διαδικασίας εγγραφής ψηφοφόρων». Το δεύτερο ήταν το σκάνδαλο των ιατρικών παροχών. Υπό την εποπτεία της κυβέρνησης του ALP, η κυβέρνηση της Αντίγκουα και Μπαρμπούντα απέτυχε να συνεισφέρει 120 εκατομμύρια Δολάρια Ανατολικής Καραϊβικής για την κάλυψη των ιατρικών εξόδων των ασθενών.Το αντιπολιτευόμενο Ενωμένο Προοδευτικό Κόμμα έκανε εκστρατεία σε μια πλατφόρμα κατά της διαφθοράς με όνομα «Κυβέρνηση στη λιακάδα». Μετά από 28 χρόνια στην εξουσία, το ABLP έγινε ευρέως γνωστό ως διεφθαρμένο και ότι η διαφθορά μαζί με την καθιέρωση ελεύθερων και δίκαιων εκλογών στην Αντίγκουα και Μπαρμπούντα οδήγησαν στην ήττα τους.Το ABLP έχασε την πλειοψηφία του στις γενικές εκλογές που διεξήχθησαν στις 24 Μαρτίου 2004. Έλαβε το 41,8% των ψήφων, αλλά μόνο τέσσερις από τις 17 έδρες. Ο πρωθυπουργός του ABLP και πολιτικός ηγέτης Λέστερ Μπερντ ηττήθηκε επίσης στην εκλογική του περιφέρεια. Το Εργατικό Κόμμα της Αντίγκουα και Μπαρμπούντα κέρδισε 14 από τις 17 έδρες στο Κοινοβούλιο στις γενικές εκλογές του 2014, σχηματίζοντας έτσι κυβέρνηση πλειοψηφίας με πρωθυπουργό τον Μπράουν. Κέρδισαν 15 έδρες στις γενικές εκλογές του 2018 και έτσι διατήρησαν την εξουσία.
Παγκόσμιο πρωτάθλημα Φόρμουλα 1 (2024)

Το Παγκόσμιο πρωτάθλημα Φόρμουλα 1 (2024) είναι το 75ο που θα διοργανώσει η FIA. Θα περιλαμβάνει 24 Γκραν Πρι. Θα ξεκινήσει στις 2 Μαρτίου στο Μπαχρέιν και θα ολοκληρωθεί στις 8 Δεκεμβρίου στο Άμπου Ντάμπι. Σημαντικές αλλαγές θα είναι πως το Γκραν Πρι Ιαπωνίας θα μεταφερθεί Απρίλιο, το Γκραν Πρι Αζερμπαϊτζάν θα μεταφερθεί Σεπτέμβριο, το Γκραν Πρι Ισπανίας θα μεταφερθεί Ιούνιο και η μεγάλη επιστροφή του Γκραν Πρι Κίνας. Επίσης πρέπει να πούμε πως τα 3 απ' τα Γκραν Πρι του Πρωταθλήματος θα διεξαχθούν ημέρα Σάββατο. Αυτά είναι τα 2 1α σε Μπαχρέιν και Σαουδική Αραβία λόγω του Ραμαζανιού και το Γκραν Πρι στο Λας Βέγκας το Νοέμβριο.

 Οι χώρες που πρόκειται να διεξάγουν Γκραν Πρι το 2024 είναι με πράσινο χρώμα, με την τοποθεσία της πίστας να είναι με μαύρη τελεία. Πρώην διοργανώτριες χώρες είναι με σκούρο γκρι, και πρώην πίστες είναι με άσπρη τελεία. Γκραν Πρι Μπαχρέιν - 2 Μαρτίου Γκραν Πρι Σαουδικής Αραβίας - 9 Μαρτίου Γκραν Πρι Αυστραλίας - 24 Μαρτίου Γκραν Πρι Ιαπωνίας - 7 Απριλίου Γκραν Πρι Κίνας - 21 Απριλίου Γκραν Πρι Μαϊάμι - 5 Μαΐου Γκραν Πρι Εμίλια Ρομάνια - 19 Μαΐου Γκραν Πρι Μονακό - 26 Μαΐου Γκραν Πρι Καναδά - 9 Ιουνίου Γκραν Πρι Ισπανίας - 23 Ιουνίου Γκραν Πρι Αυστρίας - 30 Ιουνίου Γκραν Πρι Μεγάλης Βρετανίας - 7 Ιουλίου Γκραν Πρι Ουγγαρίας - 21 Ιουλίου Γκραν Πρι Βελγίου - 28 Ιουλίου Γκραν Πρι Ολλανδίας - 25 Αυγούστου Γκραν Πρι Ιταλίας - 1η Σεπτεμβρίου Γκραν Πρι Αζερμπαϊτζάν - 15 Σεπτεμβρίου Γκραν Πρι Σιγκαπούρης - 22 Σεπτεμβρίου Γκραν Πρι ΗΠΑ - 20 Οκτωβρίου Γκραν Πρι Μεξικού - 27 Οκτωβρίου Γκραν Πρι Βραζιλας - 3 Νοεμβρίου Γκραν Πρι Λας Βέγκας - 23 Νοεμβρίου Γκραν Πρι Κατάρ - 1η Δεκεμβρίου Γκραν Πρι Άμπου Ντάμπι - 8 Δεκεμβρίου
Λάις Ριμπέιρο

Η Λαίς Ριμπέιρο (γενν. Λαίς Περέιρα ντε Ολιβέιρα, πορτογαλικά: Laís Pereira de Oliveira, 5 Οκτωβρίου 1989) είναι Βραζιλιάνα μοντέλο. Έγινε γνωστή κυρίως από τη συμμετοχή της στις επιδείξεις μόδας της εταιρείας εσωρούχων Victoria's Secret, ως ένα από τα «αγγελάκια» της (Victoria's Secret Angels).

 Γεννήθηκε στις 5 Οκτωβρίου 1989 στην Τερεζίνα και μεγάλωσε σε ένα χωριό της Βραζιλίας. Ως παιδί δεν είχε σκεφτεί ποτέ να γίνει μοντέλο αλλά κάποιοι φίλοι της την παρότρυναν να το κάνει λόγω του ύψους της. Έτσι, το 2009 ξεκίνησε να εργάζεται ως μοντέλο, αρχικά στη Βραζιλία, κάνοντας φωτογραφήσεις και πασαρέλες. Το 2010, εγκαταστάθηκε με την οικογένεια της στη Νέα Υόρκη, για να ακολουθήσει μεγαλύτερη καριέρα. Έχει φωτογραφηθεί για την αμερικανική, τη γερμανική, την ιταλική και τη βραζιλιάνικη Vogue και έχει λάβει μέρος σε διαφημιστικές καμπάνιες για τους Ralph Lauren, Christian Dior, Tom Ford, GAP και American Eagle. Σε ηλικία μόλις 17 ετών περπάτησε για πρώτη φορά για τη Victoria's Secret σε πασαρέλα και ακολούθησαν οι εμφανίσεις της τα έτη 2011, 2013, 2014, 2015 και 2016 μαζί με τις Αντριάνα Λίμα και Κάντις Σουάνπολ. Το 2012, ενώ είχε προγραμματιστεί να λάβει μέρος στο fashion show της VS, δεν μπόρεσε τελικά λόγω τραυματισμού στον αστράγαλο. Από το 2015, είναι και επίσημα «άγγελος» της Victoria's Secret. Στις 17 Μαΐου 2008, γέννησε τον γιο της, Αλεξάντρε. Τον Σεπτέμβριο του 2018, ξεκίνησε τη σχέση της με τον πρώην καλαθοσφαιριστή του NBA, Τζόακιμ Νόα, ο οποίος τότε αγωνιζόταν στους Νιου Γιορκ Νικς. Αρραβωνιάστηκαν έναν χρόνο αργότερα και παντρεύτηκαν στις 13 Ιουλίου 2022 στη Βραζιλία.
Global Association of International Sports Federations

Η Global Association of International Sports Federations είναι ένας οργανισμός ο οποίος έχει υπό την σκέπη του όλες τις (Ολυμπιακές και μη Ολυμπιακές) διεθνείς αθλητικές ομοσπονδίες, καθώς και τους διοργανωτές πολλαπλών-αθλητικών αγώνων και αθλημάτων που σχετίζονται με διεθνείς ενώσεις. Η SportAccord είναι ένας διεθνής οργανισμός αθλημάτων με 91 πλήρη μέλη (διεθνείς αθλητικές ομοσπονδίες οι οποίες εκπροσωπούν συγκεκριμένα αθλήματα σε όλο τον κόσμο) και 16 συνεργαζόμενα μέλη (οργανισμούς που ασκούν δραστηριότητες οι οποίες συνδέονται στενά με τις διεθνείς αθλητικές ομοσπονδίες).

 Αρχικά ονομαζόταν «Γενική Ένωση Διεθνών Αθλητικών Ομοσπονδιών» (General Association of International Sports Federations, GAISF). Εν συνεχεία μετονομάστηκε σε «SportAccord». Η SportAccord είναι η οργάνωση που έχει υπό τη σκέπη της όλες τις Ολυμπιακές και μη Ολυμπιακές διεθνείς αθλητικές ομοσπονδίες, καθώς και τις διοργανώτριες διεθνών αθλητικών γεγονότων, προσφέροντας σε αυτή την περίπτωση την παροχή εμπειρογνωμοσύνης για παράδειγμα στην καταπολέμηση του ντόπινγκ. Με τη συγκρότηση αθλητικών παιχνιδιών και ομαδικών αθλημάτων, η SportAccord στοχεύει στην προώθηση των μελών της και την προβολή τους. Η SportAccord έχει αναπτύξει έναν ορισμό του αθλητισμού για να καθορίσει αν μια διεθνής ομοσπονδία μπορεί να χαρακτηριστεί ως αθλητική. Η SportAccord χρησιμοποιεί πέντε κατηγορίες για τις αθλητικές ομοσπονδίες - μέλη της, πολλές από τις οποίες εμπίπτουν σε περισσότερες από μία κατηγορίες: Κυρίως σωματικό (π.χ. ράγκμπι ή στίβος) Κυρίως πνευματικό (π.χ. σκάκι ή γκο) Κυρίως μηχανοκίνητο (π.χ. Φόρμουλα 1) Κυρίως συντονισμού (π.χ. μπιλιάρδο) Κυρίως με την υποστήριξη ζώων (π.χ. ιππασία)Ο ορισμός του αθλητισμού σύμφωνα με την SportAccord είναι ο ακόλουθος: Το προτεινόμενο άθλημα θα πρέπει να περιλαμβάνει το στοιχείο του ανταγωνισμού. Το προτεινόμενο άθλημα δεν πρέπει να στηρίζεται στον παράγοντα "τύχη". Το προτεινόμενο άθλημα δεν πρέπει να εκθέτει σε αδικαιολόγητο κίνδυνο την υγεία και την ασφάλεια των αθλητών ή των συμμετεχόντων. Το προτεινόμενο άθλημα δεν θα πρέπει, σε καμία περίπτωση, να είναι επιβλαβές για οποιοδοίποτε ζωντανό πλάσμα. Το προτεινόμενο άθλημα δεν πρέπει να βασίζεται σε εξοπλισμό που παρέχεται από ένα και μόνο προμηθευτή. Επίσημη ιστοσελίδα (Αγγλικά)
Περιφερειακή Ενότητα Λάρισας

Η Περιφερειακή Ενότητα (Π.Ε.) Λάρισας είναι μια από τις 52 Περιφερειακές Ενότητες της Ελλάδας που καταργήθηκαν μετά την εφαρμογή του Προγράμματος Καλλικράτης, οπότε συστάθηκε η που αποτελεί πλέον μία από τις 74 Περιφερειακές Ενότητες της χώρας. Η Π.Ε. Λάρισας ανήκει γεωγραφικά και διοικητικά στην Περιφέρεια Θεσσαλίας. Συγκεκριμένα είναι μία από τις πέντε Περιφερειακές Ενότητες της Θεσσαλίας και η δεύτερη σε έκταση της χώρας. Έχει έκταση 5.387 τ. χλμ. και μόνιμο πληθυσμό 269.151 κατοίκους (απογραφή 2021). Πρωτεύουσα της Π.Ε. Λάρισας είναι η ομώνυμη πόλη.

 Η Περιφερειακή Ενότητα (Π.Ε.) Λάρισας συνορεύει με την Περιφερειακή Ενότητα (Π.Ε.) Κοζάνης και την Περιφερειακή Ενότητα (Π.Ε.) Γρεβενών στα βορειοδυτικά, με την Περιφερειακή Ενότητα (Π.Ε.) Πιερίας στα βορειοανατολικά, με τον Θερμαϊκό Κόλπο ανατολικά, με την Περιφερειακή Ενότητα (Π.Ε.) Μαγνησίας στα νοτιοανατολικά, με την Περιφερειακή Ενότητα (Π.Ε.) Φθιώτιδας στα νότια, με την Περιφερειακή Ενότητα (Π.Ε.) Καρδίτσας στα νοτιοδυτικά και με την Περιφερειακή Ενότητα (Π.Ε.) Τρικάλων στα δυτικά. Ο Όλυμπος, το ψηλότερο ελληνικό βουνό βρίσκεται στο βορειοανατολικό τμήμα του νομού. Το όρος Όσσα βρίσκεται στα ανατολικά, στις ακτές του Αιγαίου Πελάγους και του νότιου Θερμαϊκού Κόλπου. Ο Πηνειός ποταμός, ο οποίος πηγάζει από την Πίνδο, διασχίζει την περίφημη Κοιλάδα των Τεμπών, μεταξύ Ολύμπου και Όσσας και εκβάλλει στο Θερμαϊκό Κόλπο. Το βορειότερο τμήμα του νομού καλύπτεται από δάση, ενώ το μεγαλύτερό του τμήμα είναι πεδινό. Το μεγαλύτερο μέρος της Θεσσαλικής πεδιάδας βρίσκεται στο Νομό Λάρισας. Το κλίμα του νομού είναι κυρίως μεσογειακό, με ζεστά καλοκαίρια και ήπιους χειμώνες. Ο χειμώνας είναι πιο βαρύς στις ορεινές περιοχές. Η Λάρισα συγκαταλέγεται στις πιο ζεστές περιοχές της Ελλάδας κατά τους θερινούς μήνες. Από το 2011, με την εφαρμογή του Προγράμματος «Καλλικράτης», ο Νομός Λάρισας αποτελεί την Περιφερειακή Ενότητα Λάρισας (με έδρα τη Λάρισα) της Περιφέρειας Θεσσαλίας. Με την συνένωση και συγχώνευση των Δήμων από 28 σε 7, όπως προέβλεπε το Πρόγραμμα, οι νέοι δήμοι που προέκυψαν είναι οι: Για την παλιά διοικητική διαίρεση του νομού, έως το 2010 και σύμφωνα με το Πρόγραμμα Καποδίστριας δείτε: Διοικητική διαίρεση νομού Λάρισας.Για την πλήρη διοικητική διαίρεση της Π.Ε. Λάρισας όπως ισχύει από το 2011 σύμφωνα με το Πρόγραμμα «Καλλικράτης», δείτε: Διοικητική διαίρεση Περιφερειακής Ενότητας Λάρισας. 2011-2014 Ρένα Καραλαριώτου 2014-2019 Δημήτριος Παπαδημόπουλος 2019- σήμερα: Χρήστος Καλομπάτσιος
Neoplan N4016

Το Neoplan N4016 είναι ένα λεωφορείο με χαμηλό δάπεδο, κατασκευασμένο από τη Neoplan το 1988-1999. Κατασκευαζόταν στην Στουτγάρδη της Γερμανίας και αργότερα στην Πολωνία. Είναι η μεγαλύτερη έκδοση του μίντιμπας Neoplan N4009. Το Neoplan N4016 ήταν το πρώτο λεωφορείο με χαμηλό δάπεδο που πουλήθηκε στην Μεγάλη Βρετανία. Το Neoplan N4016 είναι 12μετρο με πλάτος 2,5 μέτρα. Ο κινητήρας είναι ή ΜΑΝ ή DAF. Έχει 31 ή 39 θέσεις.

 Στη Χάγη της Ολλανδίας υπήρχε ο μεγαλύτερος στόλος Neoplan μέχρι το 2005, καθώς υπήρχαν 73 λεωφορεία τέτοιου τύπου Μόνο 12 Neoplan N4016 πουλήθηκαν στην Μεγάλη Βρετανία. Αγοράστηκαν από την Merseyside PTE το 1994 για να εξυπηρετήσουν το Λίβερπουλ. Στην Ελλάδα πουλήθηκαν τα περισσότερα Neoplan N4016 (95), παρ' όλα αυτά εν ενεργεία ήταν τα 93. Πουλήθηκαν το 1994 στον ΟΑΣΑ, ενώ το 2009 αποσύρθηκαν λόγω παλαιότητας. Κατάλογος των Neoplan N4016 της ΕΘΕΛ phototrans.cz Λίστα των Neoplan N4016 της ΕΘΕΛ open.phototrans.net
Γκολτ ΦΚ

Η Γκολτ Φούτμπολ Κλαμπ (αγγλικά: Galt Football Club) ήταν μια ποδοσφαιρική ομάδα με έδρα το Γκολτ του Οντάριο (σημερινό Κέμπριτζ του Οντάριο). Ιδρύθηκε γύρω στο 1881 με 1882. Η Γκολτ κέρδισε τρία Κύπελλα Οντάριο το 1901, το 1902 και το 1903, αλλά κυρίως το Ολυμπιακό Τουρνουά Ποδοσφαίρου του 1904.

 Η Γκολτ ιδρύθηκε γύρω στο 1881 με 1882. Υπήρξε ένα από τα μεγαλύτερα ιστορικά ποδοσφαιρικά σωματεία στον Καναδά. Πρώτη μεγάλη επιτυχία για την Γκολτ ήρθε το 1901 με την κατάκτηση του Κυπέλλου Οντάριον (Ontario Cup). Τις επόμενες δύο περιόδους κατάφερε να υπερασπιστεί τον τίτλο της. Το 1903, η Γκολτ περιόδευσε στη Μανιτόμπα. Σε ένα διάστημα 25 ημερών, το οποίο περιελάμβανε 17 παιχνίδια, η Γκολτ πέτυχε 16 νίκες και παραχώρησε μία ισοπαλία. Σε αυτή τη περιοδεία σκόραρε 46 γκολ και δέχτηκε 2. Ο πιο αξιοσημείωτος θρίαμβος της Γκολτ ήρθε το 1904 στους Ολυμπιακούς Αγώνες. Στο Σαιντ Λούις, η Γκολτ αντιπροσώπευσε τον Καναδά. Αντιμετώπισε δύο αμερικανικές ομάδες, κερδίζοντας με 7-0 και 4-0, κατακτώντας έτσι το χρυσό μετάλλιο για λογαριασμό του Καναδά. Το 1905, η Γκολτ έπαιξε σε μια περιοδεία με την αγγλική ομάδα που ονομαζόταν Δε Πίλγκριμς (The Pilgrims). Το παιχνίδι ονομάστηκε «Το Πρωτάθλημα του Κόσμου», καθώς οι παίκτες της Γκολτ ήταν Ολυμπιονίκες. Το παιχνίδι προσέλκυσε το ενδιαφέρον των φιλάθλων στον Καναδά και τις βόρειες Ηνωμένες Πολιτείες. Στο Ντίκσον Παρκ (Dickson Park), μπροστά σε 3.500 θεατές, η Γκολτ παραχώρησε ισοπαλία 3-3 με την αγγλική ομάδα. Το 2004, στην επέτειο των εκατό χρόνων από την κατάκτηση του χρυσού μεταλλίου, η ομάδα της Γκολτ πήρε μια θέση στην Καναδική Ποδοσφαιρική Αίθουσα της Φήμης (Canadian Soccer Hall of Fame). Το Ολυμπιακό τουρνουα του 1904 στο RSSSF
Κυτταρική διαίρεση

Η κυτταρική διαίρεση είναι η διαδικασία κατά την οποία ένα αρχικό κύτταρο διαιρείται σε δύο θυγατρικά. Στους πολυκύτταρους οργανισμούς διακρίνουμε δύο περιπτώσεις κυτταρικής διαίρεσης:, την μίτωση και την μείωση ενώ στους μονοκύτταρους την διχοτόμηση.

 Η διαδικασία ξεκινάει από το γενετικό υλικό και εξαπλώνεται σε όλο το κύτταρο. Αρχικά, το κύτταρο χρειάζεται να εξασφαλίσει ότι περιέχει αρκετά οργανίδια και άλλες δομές που είναι απαραίτητες για να υποστηρίξουν τη ζωή δύο κυττάρων, το οποίο επιτυγχάνεται με την ανάπτυξη του κυττάρου. Κατά τη διάρκεια της ανάπτυξης αυξάνεται και το μέγεθός του. Έπειτα, διπλασιάζεται το γενετικό υλικό (εκτός αν πρόκειται για τη δεύτερη διχοτόμηση της μείωσης) και διαχωρίζεται σε δύο ομάδες. Ακολούθως, στο κύτταρο σχηματίζονται δύο περιοχές, όπου η κάθε μία περιλαμβάνει μία από τις δύο ομάδες του γενετικού υλικού, ενώ ο ίδιος διαχωρισμός γίνεται και για τα υπόλοιπα οργανίδια. Αυτός ο διαχωρισμός υποστηρίζεται μηχανικά από κατάλληλες δομές μέσα στο κύτταρο και κυρίως τον κυτταρικό σκελετό, ενώ ελέγχεται με εντολές του γενετικού υλικού. Ωστόσο, οι χλωροπλάστες αν υπάρχουν και τα μιτοχόνδρια διαχωρίζονται και πολλαπλασιάζονται ανεξάρτητα. Μόλις ολοκληρωθεί ο διαχωρισμός δημιουργείται μια διαχωριστική μεμβράνη μεταξύ των δύο περιοχών του κυττάρου. Στο τελευταίο στάδιο η διχοτόμηση έχει ολοκληρωθεί και πλέον τα δύο κύτταρα που προέκυψαν μπορούν να αποκοληθούν. Λανθάνουσα φάση Λογαριθμική φάση ανάπτυξης Στάσιμη φάση Φάση απόκλισηςΣτην Λανθάνουσα φάση, τα κύτταρα προσαρμόζονται στις νέες συνθήκες περιβάλλοντος, χωρίς να πολλαπλασιάζονται. Στη φάση αυτή συνθέτονται ένζυμα που θα απαιτηθούν για τη διαίρεσή τους. Στη Λογαριθμική φάση, γίνεται ο πολλαπλασιασμός των κυττάρων. Για κάθε είδος βακτηρίου ο χρόνος διαίρεσης είναι χαρακτηριστικός και ονομάζεται "χρόνος γονέας". (Κοινά μικρόβια: 20 min, Μυκοβακτήρια: 24 h κ.ο.κ) Στη Στάσιμη φάση, έχουμε εξάντληση των παραγόντων ανάπτυξης και συσσώρευση τοξικών μεταβολικών προϊόντων και ο πολλαπλασιασμός σταματά. Στη φάση Απόκλισης, ο αριθμός των κυττάρων που καταστρέφεται, αυξάνεται και μειώνεται αντίστοιχα ο αριθμός των ζωντανών κυττάρων. Μερικά μικρόβια πολλαπλασιάζονται με νηματοειδή εκβλάστηση και άλλα είναι δυνατόν να αναπαραχθούν, τουλάχιστον πειραματικά, με μηχανισμό συζεύξεως, ένα τρόπο δηλαδή αμφιγονικής αναπαραγωγής. Μικροβιολογία 1 Β' Τάξη 1ου ΚΥΚΛΟΥ Ειδικότητα: Βοηθών Ιατρικών και Βιολογικών Εργαστηρίων Κυτταρική διαίρεση Βίντεο από μικροσκόπιο στο οποίο φαίνεται η κυτταρική διαίρεση(Αγγλικά) Εκπαιδευτικό υλικό για την κυτταρική διαίρεση(Αγγλικά) Μικροβιολογία 1 Β' Τάξη 1ου ΚΥΚΛΟΥ Ειδικότητα: Βοηθών Ιατρικών και Βιολογικών Εργαστηρίων Μαρίνης Ε., Βογιατζάκης Ε., Γκίκα Ε.(Ελληνικά)
Μπόμπι Ροντινέλι

Ο Μπόμπι Ροντινέλι (αγγλ. Bobby Rondinelli) είναι μουσικός, ντράμερ της ροκ μουσικής γνωστότερος για τη συνεργασία του με τα συγκροτήματα Rainbow, Black Sabbath και Blue Öyster Cult.

 Ο Ροντινέλι γεννήθηκε στις 27 Ιουλίου 1955 στο Μπρούκλιν της Νέας Υόρκης. Σε ηλικία έντεκα ετών ξεκίνησε να παίζει τύμπανα και δύο χρόνια αργότερα εντάχθηκε στο πρώτο του συγκρότημα, τους Wanders. Κατά την εφηβεία του, σχημάτισε τους Tusk μαζί με τον αδερφό του Τεντ, ενώ αργότερα συμμετείχε στο συγκρότημα Samantha, όταν ο Ρίτσι Μπλάκμορ του πρότεινε να αντικαταστήσει τον Κόζι Πάουελ στους Rainbow. Με τους Rainbow ο Ροντινέλι ηχογράφησε τους δίσκους "Difficult to Cure" και "Straight Between the Eyes", το 1981 και 1982. Μετά την αποχώρηση του από τους Rainbow, σχημάτισε τους Rondinelli με τον αδερφό του Τεντ και τον μετέπειτα τραγουδιστή των Black Sabbath Ρέι Γκίλεν, κυκλοφορώντας το δίσκο "War Dance", το 1985. Το 1989, έπαιξε τύμπανα για το δίσκο "Force Majeure" της Ντόρο Πες, ενώ το 1993 συμμετείχε στο "Terrified" των Quiet Riot. Το 1993, εντάχθηκε στο ιστορικό συγκρότημα των Black Sabbath με τους οποίους κυκλοφόρησε τον Ιανουάριο του 1994 το δίσκο "Cross Purposes" (# 41 στη Μεγάλη Βρετανία) και το ζωντανά ηχογραφημένο "Cross Purposes Live", ηχογραφημένο στις 13 Απριλίου 1994 στο "Hammersmith Odeon" του Λονδίνου. To 1995, συμμετείχε στο πρώτο, ομώνυμο άλμπουμ των Sun Red Sun, ενώ τρία χρόνια αργότερα, έπαιξε στο Heaven Forbid των Blue Öyster Cult. Επίσης, συμμετείχε στους δίσκους "Just ad Nauseam" και "Confessions of a Spooky Kid" των Dali Gaggers. Το 1999, ηχογράφησε τα "Lost Tracks" και "Sunset" με τους Sun Red Sun και το 2001 έπαιξε στο "Curse of the Hidden Mirror" των Blue Öyster Cult και το ζωντανά ηχογραφημένο "A Long Day's Night". Το 2003 εντάχθηκε στους Lizards, με τους οποίους κυκλοφόρησε τα άλμπουμ "Rule", "Cold Blooded Kings", "Against Αll Οdds" και "Archeology". Έχει γράψει το βιβλίο "The Encyclopedia of Double Bass Drumming" παραθέτοντας ένα ιστορικό και ασκήσεις πάνω στη χρήση των διπλών μπάσων τυμπάνων. www.paiste.com - Bobby Rondinelli Bob Rondinelli | Biography & History | AllMusic RONDINELLI > Biography - YOUZEEK
Σιντ Αχμέντ Γκοζαλί

Ο Σιντ Αχμέντ Γκοζαλί (αραβικά: سيد أحمد غزالي‎, γεν. 31 Μαρτίου 1937, Μαγκνιά, Αλγερία) είναι Αλγερινός πολιτικός που διετέλεσε αρχηγός της κυβέρνησης της Αλγερίας από το 1991 έως το 1992.

 Ήταν μέλος του Εθνικού Απελευθερωτικού Μετώπου και σύμμαχος του Προέδρου Χουαρί Μπουμεντιέν, υπό τον οποίο υπηρέτησε ως επικεφαλής της Sonatrach από το 1966 έως το 1977, όταν έγινε Υπουργός Ενέργειας και Βιομηχανίας. Απομακρύνθηκε από αυτό το αξίωμα από τον νέο πρόεδρο Τσαντλί Μπεντζεντίντ το 1979, έγινε πρέσβης στη Γαλλία, αλλά επανήλθε το 1988 ως υπουργός Οικονομικών μέχρι το 1989, και έπειτα υπουργός Εξωτερικών μέχρι το 1991. Στις 5 Ιουνίου 1991 διαδέχθηκε τον Μουλούντ Χαμρούς στη θέση του πρωθυπουργού. Παρέμεινε πρωθυπουργός μετά την παραίτηση του Μπεντζντίντ τον Ιανουάριο του 1992 και την ανάληψη της εξουσίας από τον στρατό, αλλά παραιτήθηκε στις 8 Ιουλίου του ιδίου έτους, λίγο μετά τη δολοφονία του Μοχάμεντ Μπουντιάφ. Ήταν υποψήφιος πρόεδρος στις εκλογές του 1999 και προσπάθησε να θέσει ξανά υποψηφιότητα το 2004, αλλά αποκλείστηκε από το Συνταγματικό Συμβούλιο.
Κάρολος του Χοεντσόλερν-Ζίγκμαρινγκεν

Ο Κάρολος (γερμ. Karl von Hohenzollern-Sigmaringen, 20 Φεβρουαρίου 1785 - 11 Μαρτίου 1853) από τον Οίκο του Χοεντσόλλερν-Ζίγκμαρινγκεν ήταν πρίγκιπας του Χοεντσόλλερν-Ζίγκμαρινγκεν (1831-1848).

 Ο Κάρολος Αντώνιος Φρειδερίκος Μεϊρράδος Φιδέλιος ήταν το μόνο τέκνο του Αντωνίου Αλοϋσιου του Χοεντσόλερν-Ζίγκμαρινγκεν και της Αμαλίας Ζεφυρίνας, κόρης του Φιλίππου Ιωσήφ του Ζαλμ-Κύρμπουργκ. Το 1853 απεβίωσε στη Μπολόνια της Ιταλίας σε ηλικία 68 ετών και τον διαδέχθηκε ο μόνος γιος του Κάρολος Αντώνιος. Νυμφεύτηκε σε πρώτο γάμο το 1808 τη Μαρία Αντωνία Μυρά, κόρη του Πιέρ Μυρά (αδελφού του Ιωακείμ Μυρά της Νάπολης, ο οποίος ήταν σύζυγος της Καρολίνας Βοναπάρτη) και είχε τέκνα: Καρολίνα 1810-1885, παντρεύτηκε σε πρώτο γάμο τον Φρήντριχ Φραντς Άντον, Κόμη του Χοεντσόλλερν-Χέχινγκεν, και μετά τον Γιόχαν Σταίγκερ φον Βάλντμπουργκ Κάρολος Αντώνιος 1811-1885, Πρίγκιπας του Χοεντσόλλερν-Ζίγκμαρινγκεν και μετέπειτα πρωθυπουργός της Πρωσίας Αμαλία 1815-1841, παντρεύτηκε τον Εδουάρδο της Σαξονίας-Άλτενμπουργκ Φρειδερίκη 1820-1906, παντρεύτηκε τον Τζοακκίνο Ναπολεόνε, Μαρκήσιο ΠέπολιΈπειτα έκανε δεύτερο γάμο με την Αικατερίνη, κόρη του Καρόλου Αλβέρτου Γ΄ του Χοενλόε-Βάλντενμπουργκ-Σίλινγκσφυρστ· δεν απέκτησαν τέκνα. Gustav Schilling: Geschichte des Hauses Hohenzollern, in genealogisch fortlaufenden Biographien aller seiner Regenten von den ältesten bis auf die neuesten Zeiten, nach Urkunden und andern authentischen Quellen, (in German) F. Fleischer, 1843, S. 300 ff.
Δικαιώματα ΛΟΑΤ στην Τουρκία

Τα ανθρώπινα δικαιώματα των ΛΟΑΤ ανθρώπων στην Τουρκία είναι ένα από τα περισσότερο αμφιλεγόμενα θέματα της Τουρκίας. Καθώς η Τουρκία είναι μια λαϊκή κοσμική δημοκρατία σε ενταξιακές διαπραγματεύσεις με την Ευρωπαϊκή Ένωση, η ομοφυλοφιλία δεν είναι παράνομη. Αλλά παρά τον σεβασμό που δέχτηκε από διάσημους και αξιοσέβαστους ανθρώπους, μια ανοιχτή εξωτερίκευση της ομοφυλοφιλίας από συνηθισμένους ανθρώπους θεωρείται ταμπού.

 Οι ομοφυλόφιλες πράξεις σε ιδιωτικό χώρο μεταξύ ενηλίκων δεν είναι παράνομο στην Τουρκία. Η ηλικία συναίνεσης είναι τα 18 τόσο για τους ετεροφυλόφιλους όσο και για τους ομοφυλόφιλους. Ο ποινικός κώδικας αορίστως αναφέρει την απαγόρευση τον «δημόσιο επιδεικτισμό» και «αδικήματα ενάντια στην δημόσια ηθική», τα οποία χρησιμοποιούνται για να κατηγορήσουν τους ομοφυλόφιλους και τρανσεξουαλικούς ανθρώπους. Το άρθρο 428 απαγορεύει τα «αισχρά» και «ανήθικα» βιβλία, τραγούδια, ταινίες, κλπ. Στην Τουρκία η υποχρεωτική στράτευση εφαρμόζεται σε όλα τα αγόρια ηλικίας 20 έως 41 ετών. Ωστόσο ο Τουρκικός στρατιωτικός νόμος απαγορεύει την στράτευση σε ομοφυλόφιλα άτομα γιατί θεωρεί την ομοφυλοφιλία ως ψυχική ασθένεια και αν βρεθούν ομοφυλόφιλα άτομα να υπηρετούν θα απολύονται κατευθείαν. Στην πραγματικότητα ωστόσο, ο στρατός το έχει βρει τόσο δύσκολο να αποδείξει την ομοφυλοφιλία, που οι περισσότεροι ομοφυλόφιλοι άντρες στρατεύονται υποχρεωτικά. Δεν υπάρχει νόμος στην Τουρκία που να προστατεύει τα ΛΟΑΤ άτομα από την άνιση μεταχείριση. Η Τουρκία δεν αναγνωρίζει τους ομοφυλόφιλους γάμους ή τις ομοφυλόφιλες πολιτικές ενώσεις. Στην Τουρκία απαγορεύεται σε ομοφυλόφιλα άτομα να έχουν την κηδεμονία παιδιών. Istanbul: Asia meets Europe and ancient meets modern, a gay.com travelogue of Istanbul, including a comprehensive review of gay clubs and tips A city comes out, a recent article on St. Petersburg Times about the situation of LGBT people in Turkey. KAOS GL, official site of KAOS GL turkgayclub, official site of turk gay club http://www.turkgayclub.com Lambda Istanbul, official site of Lambda Istanbul hadigayri Αρχειοθετήθηκε 2018-08-05 στο Wayback Machine., Gay community and news in Turkey. TRGI, TR Gay International, a bilingual guide to the LGBTQ Life in Turkey. lgbti.org, LGBTI Union in Turkey. news.lgbti.org, English LGBTI News Site
Βουλευτικές εκλογές στην Γαλλική Πολυνησία (2013)

Βουλευτικές εκλογές στην Γαλλική Πολυνησία διεξήχθησαν στις 21 Απριλίου και στις 5 Μαΐου 2013. Το αποτέλεσμα ήταν η νίκη του κόμματος Tahoera'a Huiraatira, το οποίο κέρδισε 38 επί συνόλου 57 εδρών στη Συνέλευση.

 Οι εκλογές διεξήχθησαν με το σύστημα των δύο γύρων. Στον πρώτο γύρο, τα κόμματα απαιτείτο να συγκεντρώσουν ποσοστό τουλάχιστον 12,5% προκειμένου να συμμετάσχουν στον δεύτερο γύρο. Ωστόσο, τα κόμματα που συγκέντρωσαν ποσοστό μεταξύ 5% και 12,5% επιτράπηκε να σχηματίσουν έναν συνασπισμό για τον 2ο γύρο με ένα κόμμα που δεν συγκέντρωσαν το απαιτούμενο ποσοστό. Στον δεύτερο γύρο η κατανομή 38 εδρών γίνεται αναλογικά, με το κόμμα που συγκεντρώνει τις περισσότερες ψήφους να κερδίζει επιπλέον 19 έδρες.
Γιώργος Καζιάνης

Ο Γιώργος Καζιάνης είναι Έλληνας γεννημένος στην Αυστραλία, διευθυντής ακαδημιών ποδοσφαίρου και εκπρόσωπος ποδοσφαιριστών και προπονητών. Είναι εγγεγραμμένος στην Ε.Π.Ο και έχει ιδρύσει και διευθύνει την Only4Stars International Sports & Entertainment Corporation. Είναι γνωστός για την ικανότητα στο σκάουτινγκ την εκπροσώπηση κορυφαίων διεθνών ποδοσφαιριστών όπως του Βασίλη Τοροσίδη και του Βαγγέλη Μόρα και την σύναψη μεταγραφών όπως του Μάουρο Ροζάλες στον Άγιαξ, του Άγγελου Χαριστέα στον Άγιαξ, του Νάτσο Σκόκο στην Αλ Αϊν και άλλες. Επίσης εκπροσωπεί κορυφαίους προπονητές όπως τον Κλαούντιο Ρανιέρι κατά την πρόσληψή του στην Εθνική Ελλάδος και το 2017 στην Ναντ. Μέχρι και σήμερα εργάζεται ως διευθυντής των ακαδημιών του Άγιαξ στην Ελλάδα και στην Κύπρο.

 2014 Μονακό προς εθνική Ελλάδος. 2017 Λέστερ προς Ναντ 2007 Σκόντα Ξάνθη προς Ολυμπιακό 2013 Ολυμπιακός προς Ρόμα 2016 Ρόμα προς Μπολόνια 2005. Βέρντερ Βρέμης προς Άγιαξ 2004. Newell's Old Boys προς Άγιαξ 2007 Α.Ε.Κ. προς Μπολόνια 2011 Μπολόνια προς Σουόνσι 2012 Σουόνσι προς Ελλάς Βερόνα 2016 Ελλάς Βερόνα προς Μπάρι Ρότζερ Γκερέιρο 2009 Λέγκια προς Α.Ε.Κ. Νάτσο Σκόκο 2011 Α.Ε.Κ. προς Αλ Αίν Σουμπίνιο 2009 Λεϊσόες προς Εθνικό Πειραιώς 2010 Εθνικός Πειραιώς προς Ολυμπιακό Λεάντρο Πίντο 2011 Ερασιτεχνικό Βραζιλίας προς Ολυμπιακό Wanderson Costa Viana 2007 Santo Expedito College προς Ολυμπιακό Πιερ Εμπέντε 2005 Χαλκηδόνα προς Παναθηναϊκός Άντερσον ντε Λίμα Φρέιτας 2005 Χαλκηδόνα προς Παναθηναϊκός Λεάντρο Καππέλ 2013 Δόξα Δράμας προς Μπράγκα 2014 Μπράγκα προς Παναιτωλικός 2016 Παναιτωλικός προς Ντενίζλισπορ Το 2001 έγινε ατζέντης παιχτών ΦΙΦΑ και ίδρυσε την εταιρεία “All Stars Consultancy Ltd” με έδρα την Αθήνα. Στην διάρκεια της καριέρας του έχει μανατζάρει πολλούς κορυφαίους νεαρούς αλλά και καταξιωμένους παίχτες. Είναι αναγνωρισμένος από μεγάλους ευρωπαϊκούς συλλόγους όπως: Άγιαξ, Ρόμα, Μπάγιερν Μονάχου, Μάντσεστερ Γιουνάιτεντ, Μπολόνια, Ελλάς Βερόνα, Μάντσεστερ Σίτι, Σπορτινγκ, Μπάγιερ Λεβερκούζεν, Ναντ, ΠΣΦ Αϊντχόφεν και Λέστερ. Είναι γνωστός για την ικανότητα στο σκάουτινγκ και στην ανάπτυξη νεαρών ταλαντούχων παιχτών, τον επαγγελματισμό, την εκπροσώπηση κορυφαίων διεθνών ποδοσφαιριστών όπως του Βασίλη Τοροσίδη και του Βαγγέλη Μόρα και την σύναψη μεταγραφών όπως του Μάουρο Ροζάλες στον Άγιαξ, του Άγγελου Χαριστέα στον Άγιαξ, του Νάτσο Σκόκο στην Αλ Αϊν και άλλες. Επίσης εκπροσωπεί κορυφαίους προπονητές όπως τον Κλαούντιο Ρανιέρι κατά την πρόσληψή του στην Εθνική Ελλάδος και το 2017 στην Ναντ. Στις 14 Μαρτίου 2011 υπέγραψε αποκλειστική συμφωνία πέντε και επιπλέον τριών ετών για την ίδρυση ακαδημιών της κορυφαίας ολλανδικής ομάδας, του Άγιαξ στην Ελλάδα και στην Κύπρο.Μέσα από αυτό το πρόγραμμα πάνω από 5000 παιδιά έμαθαν να προπονούνται με την μέθοδο και την φιλοσοφία του Άγιαξ. Είναι ο Ιδρυτής και διευθυντής της Ajax Academy Hellas Ο Γιώργος Καζιάνης γεννήθηκε στο Σίδνεϊ στις 8 Ιουνίου 1964. Είναι παντρεμένος με την Κοραλία Κωνσταντέα και έχει δύο κόρες την Ρόσμαρι και την Δήμητρα.
Ίνγκεμποργκ της Νορβηγίας

Η Ίνγκεμποργκ Χάκονσντοτερ, νορβηγ. Ingeborg (1301 - 17 Ιουνίου 1361) από τον Οίκο του Σβέρρε ήταν πριγκίπισσα της Νορβηγίας και με τους γάμους της έγινε πρώτα δούκισσα του Σόντερμανλαντ και μετά δούκισσα του Χάλλαντ. Κατά την ανηλικιότητα του γιου της έγινε αντιβασίλισσα της Νορβηγίας (1319-27) και της Σουηδίας (1319-1326).

 Ήταν η πρώτη κόρη του Χάακον Ε΄ της Νορβηγίας και της Ευφημίας των Βίτσλαβ, κόρης του Βίτσλαβ Β΄ πρίγκιπα του Ρύγκεν. Παντρεύτηκε το 1312 τον Έρικ των Μπγιέλμπο, δούκα του Σόντερμανλαντ και είχε τέκνα: Μάγκνους Δ΄ 1316-1374, βασιλιάς της Σουηδίας & Νορβηγίας. Ευφημία 1317-1370, παντρεύτηκε τον Αλβέρτο Β΄ δούκα του Μεκλεμβούργου. Αλβέρτος της Σουηδίας.Το 1318 δολοφονήθηκε ο Έρικ και η Ίνγκεμποργκ έκανε δεύτερο γάμο με τον Κνουτ Πόρσε δούκα του Χάλαντ και είχε τέκνα: Χάακον απεβ. 1350. Κανούτος απεβ. 1350. Μπιργκίττα, παντρεύτηκε τον Γιον Χάφτχορσσον. Den svenska historien. Medeltid 1319-1520 (Stockholm:Bonniers 1966), s. 14-18 Nordberg, Michael (1995). I kung Magnus tid. Norstedts. ISBN 91-1-952122-7. Jerker Rosén : Den svenska historien 2. Medeltiden 1319-1520 (1966) Nationalencyklopedin, Bokförlaget Bra Böcker AB, Höganäs (1992)
Ασβεσταριό Πέλλας

Το Ασβεσταριό (επίσημη ονομασία Ασβεσταρειόν ) είναι οικισμός της δημοτικής κοινότητας Γιαννιτσών, της δημοτικής ενότητας (τέως δήμου) Γιαννιτσών, του δήμου Πέλλας, της περιφερειακής ενότητας (τέως νομού) Πέλλας, στην περιφέρεια Κεντρικής Μακεδονίας, σύμφωνα με το πρόγραμμα Καλλικράτης. Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Γιαννιτσών του νομού Πέλλας, στο γεωγραφικό διαμέρισμα Μακεδονίας. Μέχρι το 1926 ο οικισμός ονομαζόταν Ραδομίρ.

 Το Ασβεσταριό είναι ημιορεινός οικισμός στο ανατολικό τμήμα του νομού Πέλλας, ακριβώς πάνω στα όρια με τον νομό Κιλκίς. Βρίσκεται στο υψίπεδο ανάμεσα στον εύφορο κάμπο των Γιαννιτσών στα νότια και στο όρος Πάικο στα βόρεια, στις ανατολικές όχθες του Ξηροπόταμου και δίπλα στον επαρχιακό δρόμο Δαμιανού-Ομαλού, σε μέσο σταθμικό υψόμετρο 310. Απέχει 47 χλμ. περίπου ΒΑ. της Έδεσσας. Ο οικισμός αναγνωρίστηκε το 1918 ως Ραδομίρ και προσαρτήθηκε στην κοινότητα Κρούσαρης του νομού Πέλλας. Το 1922 προσαρτήθηκε στην κοινότητα Γενιτσών (Γιαννιτσών). Το 1926 μετονομάστηκε σε Ασβεσταριό. Με το ΦΕΚ 87Α - 07/06/2010 αποσπάστηκε από τον δήμο Γιαννιτσών και προσαρτήθηκε στον δήμο Πέλλας. Το Ασβεσταριό είναι από εκείνους τους οικισμούς που η έκτασή τους είναι πολύ μεγάλη σε σχέση με τον πληθυσμό. Ενώ, δηλαδή, υπάρχουν πολλά σπίτια σε καλή κατάσταση, αυτά δεν κατοικούνται μόνιμα. Το στοιχείο αυτό αποδεικνύεται στην ετήσια εκδήλωση της Αναλήψεως που μαζεύονται πολλοί από τους κατοίκους, αλλά αποτυπώνεται έντονα και στη δραματική μείωση του πληθυσμού του οικισμού, μετά το 1971 (βλ. Πληθυσμός) Ο ναός της Αναλήψεως του Σωτήροςστη νότια είσοδο του οικισμού, κτίσμα του 1850, που γορτάζει με ετήσιο πανηγύριΣτον οικισμό δραστηριοποιείται ο Εκπολιτιστικός Σύλλογος Ασβεσταριωτών «Γκώνος Γιώτας» i. ^ Στο επίσημο XL του πληθυσμού των οικισμών αναφέρεται ως Ασβεσταρειόν. Ωστόσο, στην επίσημη σελίδα της Ε.Ε.Τ.Α.Α. αναφέρεται ως Ασβεσταριό Εγκυκλοπαίδεια Πάπυρος Λαρούς Μπριτάνικα, 1996, 2006 (ΠΛΜ) Εγκυκλοπαίδεια Πάπυρος Λαρούς , 1963 (ΠΛ) Περιοδικό «Διακοπές», εκδ. Δ.Ο.Λ., 2010 Google Earth Οργανισμός εκδόσεων «Ελλάδα», χάρτες (Βαρελάς) eetaa.gr https://www.youtube.com/watch?v=US4Nw8GDv6I https://www.facebook.com/%CE%A0%CE%BF%CE%BB%CE%B9%CF%84%CE%B9%CF%83%CF%84%CE%B9%CE%BA%CE%AD%CF%82-%CE%B5%CE%BA%CE%B4%CE%B7%CE%BB%CF%8E%CF%83%CE%B5%CE%B9%CF%82-%CE%91%CF%83%CE%B2%CE%B5%CF%83%CF%84%CE%B1%CF%81%CE%B9%CF%8C-%CE%A0%CE%AD%CE%BB%CE%BB%CE%B1%CF%82-607178286084851/ https://books.google.gr/books?id=F_YPEAAAQBAJ&pg=PA8&lpg=PA8&dq=%CE%B1%CF%83%CE%B2%CE%B5%CF%83%CF%84%CE%B1%CF%81%CE%B5%CE%B9%CE%BF+%CF%80%CE%B5%CE%BB%CE%BB%CE%B1%CF%83&source=bl&ots=j5Nl-bLidq&sig=ACfU3U1JXjqWeGluLBc749ReoC0kiR5WmA&hl=en&sa=X&ved=2ahUKEwiskJnZuKL5AhX977sIHb6ECDsQ6AF6BAgBEAE#v=onepage&q=%CE%B1%CF%83%CE%B2%CE%B5%CF%83%CF%84%CE%B1%CF%81%CE%B5%CE%B9%CE%BF%20%CF%80%CE%B5%CE%BB%CE%BB%CE%B1%CF%83&f=false
Κυβέρνηση Νικολάου Καλογερόπουλου 1921

Η Κυβέρνηση του Νικολάου Καλογερόπουλου 1921 (Ιανουάριος - Μάρτιος 1921), διαδέχτηκε την κυβέρνηση του Δημητρίου Ράλλη, όταν αυτή παραιτήθηκε. Ο Νικόλαος Καλογερόπουλος, εκπροσώπησε την Ελλάδα στην Συνδιάσκεψη του Λονδίνου, από την οποία όμως η ελληνική πλευρά δεν αποκόμισε κανένα κέρδος. Οι αποτυχίες του ελληνικού στρατού στις πρώτες του επιχειρήσεις στο Εσκί Σεχήρ, και το γενικότερο κλίμα απαισιοδοξίας, οδήγησαν τον Καλογερόπουλο σε παραίτηση, προκειμένου να αναλάβει την πρωθυπουργία, ο φυσικός αρχηγός του κυβερνητικού συνασπισμού, ο Δημήτριος Γούναρης.

 «Πρωθυπουργός» - («Πρόεδρος του υπουργικού συμβουλίου»): Νικόλαος Καλογερόπουλος«Επί των Εξωτερικών υπουργός»: Νικόλαος Καλογερόπουλος «Επί της Δικαιοσύνης υπουργός»: Νικόλαος Θεοτόκης «Επί των Εσωτερικών υπουργός»: Παναγής Τσαλδάρης «Επί των Εκκλησιαστικών και της Δημοσίας εκπαιδεύσεως υπουργός»: Θεόδωρος Ζαΐμης «Επί των Οικονομικών υπουργός»: προσωρινά, Πέτρος Πρωτοπαπαδάκης «Επί της Εθνικής Οικονομίας υπουργός» : Πέτρος Μαυρομιχάλης «Επί των Δημοσίων Συγκοινωνιών υπουργός»: προσωρινά, Παναγής Τσαλδάρης «Επί της Γεωργίας και Δημοσίων κτημάτων υπουργός» : Γεώργιος Μπαλτατζής «Επί των Στρατιωτικών υπουργός»: Δημήτριος Γούναρης «Επί των Ναυτικών υπουργός»: Ιωάννης Ράλλης «Επί του Επισιτισμού και Αυταρκείας υπουργός» : Πέτρος Πρωτοπαπαδάκης «Επί της Περιθάλψεως υπουργός»: Θεόδωρος Ζαΐμης* «Υπουργός άνευ Χαρτοφυλακίου» : Χαράλαμπος Βοζίκης (22 Φεβρουαρίου - 26 Μαρτίου) και Σπυρίδων Στάης (22 Φεβρουαρίου - 3 Μαρτίου)
Κλάουδια Μάρτιν

Η Κλάουδια Μάρτιν (Claudia Martín Martínez, 28 Αυγούστου 1989 -) είναι Μεξικανή ηθοποιός και επικοινωνιολόγος. Από μικρή ηλικία έδειξε ενδιαφέρον για την ηθοποιία, ενώ έμαθε να χορεύει και να τραγουδά. Έχει πτυχίο στην οπτικοακουστική επικοινωνία από το Πανεπιστήμιο Charles III της Μαδρίτης. Έζησε στη Μαδρίτη για τέσσερα χρόνια, όπου σπούδασε ηθοποιία και costume design και για λίγο καιρό στην Αγγλία όπου σπούδασε αγγλικά.Μετά το τέλος των σπουδών της επέστρεψε στο Μεξικό και εργάστηκε στην τηλεοπτική εταιρεία Televisa, ως costume designer για τις διάφορες παραγωγές της. Ένα χρόνο αργότερα εγκατέλειψε την δουλειά της και ξεκίνησε μαθήματα ηθοποιίας στο Centro de Educación Artística.Έκανε το ντεμπούτο της στην τηλεόραση το 2015 στην τηλενουβέλα Amores con trampa, και το 2017 έπαιξε τον πρώτο της πρωταγωνιστικό ρόλο στην τηλενουβέλα Sin tu mirada.Την περίοδο 2015-2016 ήταν σύντροφος του ηθοποιού Χάρι Γεϊτνερ. Τον Νοέμβριο του 2019 παντρεύτηκε με τον Αντρές Τοβάρ.

 Doctor Mateo - 2009 (σειρά, Επεισόδιο: "De cómo espacio y tiempo son relativos y siempre coinciden en el peor momento") La princesa de Éboli - 2010 (σειρά, 2 επεισόδια) Amores con trampa - 2015, Μαρτίνα (50 επεισόδια) Como dice el dicho - 2015/16, ως Λειλά/Μπρέντα (2 επεισόδια) Un camino hacia el destino - 2016, ως Βικτόρια "Βίκι" Μεχία Οκάνια (24 επεισόδια) Sueño de amor - 2016, ως Άνια Ροδρίγκες (18 επεισόδια) Enamorándome de Ramón - 2017, ως Αντρέα Μεδίνα Φερνάντες Sin tu mirada - 2017/18, ως Μαρίνα Ρίος Σεπάουα/Μαρίνα Οκαράνσα Αρσουάγα Amar a muerte - 2018/19, ως Έυα Καρβαχάλ Πίνεδα ντε Λούνα Alma de ángel - 2019, ως Γιολάντα (Επεισόδιο: "Yolanda (La corredora)") Doña Flor y sus dos maridos - 2019, ως Η Ίδια (γκεστ εμφάνιση) Como tú no hay dos - 2020, ως Νατάλια Λίρα (προσεχώς) Fuego ardiente - 2021, ως Μαρτίνα Φερρέρ Βραβεία TVyNovelasΒραβεία ERESΒραβεία Περιοδικού Q Κλάουδια Μάρτιν στην IMDb Κλάουδια Μάρτιν, επίσημος λογαριασμός στο Facebook. Κλάουδια Μάρτιν, επίσημος λογαριασμός στο Twitter.
Πατητήρι Αλοννήσου

Το Πατητήρι είναι πρωτεύουσα και λιμάνι του νησιού της Αλοννήσου, στο νησιωτικό σύμπλεγμα των Σποράδων. Βρίσκεται στο νότιο μέρος του νησιού. Οφείλει το όνομά του στα πατητήρια των σταφυλιών, όπου παράγεται ο μούστος για να γίνει στη συνέχεια κρασί. Το πάτημα των σταφυλιών ήταν η βασική ασχολία των κατοίκων του νησιού. Το Πατητήρι επλήγη από τον σεισμό της 9ης Μαρτίου 1965.

 Το Πατητήρι ανήκει στον δήμο Αλοννήσου. Στην απογραφή του 2011 το Πατητήρι είχε 1,628 κατοίκους, τους περισσότερους από κάθε άλλον οικισμό του νησιού. Μετά τον σεισμό του 1965, πολλοί μετεγκαταστάθηκαν στο Πατητήρι εγκαταλείποντας τη Χώρα (Παλιά Αλόννησος). Μετά το φονικό σεισμό του 1965, ο οικισμός αναπτύχθηκε ραγδαία. Πλέον το Πατητήρι είναι η πρωτεύουσα του νησιού. Στο λιμάνι υπάρχουν πολλές καφετέριες αλλά και ταβέρνες. Κοντά στο λιμάνι υπάρχει μια παραλία, στο βάθος της οποίας φαίνονται δύο ακατοίκητα νησιά, τα "δύο αδέλφια". Υπάρχει, επίσης, το λαογραφικό-ιστορικό μουσείο "Κώστα & Αγγέλας Μαυρίκη", το οποίο είναι το μοναδικό λαογραφικό Μουσείο στην Ελλάδα που έχει τμήμα πειρατείας.
Άγιος Ιωάννης Θερμαστής Φούρνων

Ο Άγιος Ιωάννης Θερμαστής είναι οικισμός των νήσων Φούρνων. Διοικητικά υπάγεται στον δήμο Φούρνων Κορσεών, της περιφερειακής ενότητας Ικαρίας, στην περιφέρεια Βορείου Αιγαίου, σύμφωνα με το πρόγραμμα Καλλικράτης. . Πριν το σχέδιο Καποδίστριας και το πρόγραμμα Καλλικράτης, ανήκε στην επαρχία Ικαρίας του νομού Σάμου, στο γεωγραφικό διαμέρισμα Νήσων Αιγαίου Πελάγους.

 Ο Άγιος Ιωάννης Θερμαστής είναι παράλιος οικισμός στα νησιά Φούρνοι. Βρίσκεται στο νότιο άκρο του κύριου νησιού των συστάδων, απέναντι από τις νησίδες Στρογγυλό και Μακρονήσι, σε μέσο σταθμικό υψόμετρο 30. Απέχει 5,5 χλμ. περίπου ΝΑ. του χωριού Φούρνοι. Ο οικισμός αναγνωρίστηκε το 1981 και προσαρτήθηκε στην κοινότητα Φούρνων Κορσεών, ο οποίος αναβαθμίστηκε σε δήμο, με το ΦΕΚ 244Α - 04/12/1997. Η εκκλησία του Αγίου Ιωάννη Θερμαστή Η παραλία του οικισμού καθώς και οι παραλίες «Κασίδι», «Βλυχάδα», νότια, και «Βιτσιλιά», ανατολικά του οικισμού Εγκυκλοπαίδεια Πάπυρος Λαρούς Μπριτάνικα, 2006 (ΠΛΜ) Εγκυκλοπαίδεια Δομή, 2002-4 Περιοδικό «Διακοπές», εκδ. Δ.Ο.Λ., 2010 eetaa.gr
Αλώνια Πιερίας

Τα Αλώνια είναι χωριό του νομού Πιερίας . Έχει 508 κατοίκους (απογραφή 2021) και βρίσκεται βορειοανατολικά της Κατερίνης. Είναι ο μοναδικός οικισμός της ομώνυμης Τοπικής Κοινότητας του Δήμου Πύδνας - Κολινδρού. Ο κεντρικός ναός του χωριού είναι ο Ναός του Αγίου Παντελεήμονα και πανηγυρίζει στις 27 Ιουλίου. Απέχει 21 χιλιόμετρα από την Κατερίνη. Η γεωργία (καλλιέργεια καπνού) αποτελεί την κυριότερη ασχολία των κατοίκων. Η Τοπική Κοινότητα είναι χαρακτηρισμένη ως αγροτικός πεδινός οικισμός, με έκταση 10,719 χμ² (2011).

 Το χωριό έχει ένα μονοθέσιο Νηπιαγωγείο, ένα διθέσιο Δημοτικό Σχολείο με 2 δασκάλους και 26 μαθητές (το 2000) και ένα Γυμνάσιο, το οποίο λειτουργεί από το 1975. Έχει επίσης σύνδεσμο αιμοδοτών, γεωργικό συνεταιρισμό, Αθλητικό Μορφωτικό Σύλλογο, με το όνομα "Ο Διγενής" (στο ποδόσφαιρο, αγωνίζεται στην Γ΄ ερασιτεχνική κατηγορία του τοπικού πρωταθλήματος της Ε.Π.Σ. Πιερίας) και τον Πολιτιστικό Σύλλογο "Διογένης ο Κυνικός". Για τη διευκόλυνση των μαθητών που διαμένουν σε μεγάλη απόσταση από τα σχολεία λειτουργεί από το 2006 τμήμα Πρόσθετης Διδακτικής Στήριξης στα Αλώνια ως παράρτημα του 4ου Ενιαίου Λυκείου Κατερίνης. Το χωριό είναι αραιοκατοικημένο και αποτελείται από πρόσφυγες οι οποίοι ήρθαν εκεί μετά τη Μικρασιατική Καταστροφή, το 1922. Πριν την είσοδο στο χωριό υπάρχει ένα φράγμα το οποίο χρησιμοποιήθηκε για τις αρδεύσεις των χωραφιών. Έχουν βρεθεί επίσης αρτεσιανά φρέατα. Εκτός από τα καπνά, καλλιεργούνται στο χωριό και φουντουκιές. Στα Αλώνια μεταφέρθηκαν τα πρώτα φυτά φουντουκιάς στην Ελλάδα από τη Ρωσία. Η δημιουργία του οικισμού ανάγεται στην περίοδο μετά την υπογραφή της Συνθήκης της Λωζάννης. Περίπου 25 οικογένειες από το Καρς, κοντά στην Τραπεζούντα ήλθαν στην περιοχή και εγκαταστάθηκαν γύρω από την πλατεία του χωριού, το 1923 με 1924. Αυτοί ακολουθήθηκαν από Τραπεζουνταίους άλλων περιοχών, οι οποίοι εγκαταστάθηκαν στο Κάτω Χωριό και την ίδια εποχή (1925) μια άλλη ομάδα από την περιοχή Κιρίκιον εγκαταστάθηκε στο γειτονικό Κούκο και άλλη πήγε στο ψηλότερο σημείο των Αλωνίων, εκεί που είναι η έξοδος για την Παλαιόστανη. Επίσης την περίοδο αυτή πολλοί πρόσφυγες απο την Φάτσα του Πόντου, ( Γιάϊλατσικ,Κιόλκιοϊ, Αλίκερις, Γάκιοϊ κλπ) ήρθαν και εγκαταστάθηκαν στο κεντρικό τμήμα του χωριού . Στα Αλώνια εγκαταστάθηκαν πρόσφυγες από διάφορα μέρη του Πόντου (Τουρκία, Ρωσία), τις περιόδους 1919-20, 1924-27 και 1938-39. Το τελευταίο κύμα προσφύγων εγκαταστάθηκε αρχικά στα Καλύβια Βαρικού και έπειτα στα Πλατανάκια. . Ως το 1926 το χωριό είχε την ονομασία Σαλώνια Κούκος. Τρία χρόνια αργότερα χτίστηκε και το πρώτο Δημοτικό Σχολείο. Το 1936 άρχισε να χτίζεται νέο σχολείο, το οποίο όμως δε θα λειτουργήσει λόγω του Πολέμου του 1940. Λειτούργησε από το 1950 μέχρι το 1978, οπότε κρίθηκε ακατάλληλο λόγω σεισμών και το 1987 αποπερατώθηκε το νέο Δημοτικό, που λειτουργεί ως σήμερα. Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ) Εγκυκλοπαίδεια Πάπυρος Λαρούς, 1963 (ΠΛ) Η ιστορία του χωριού και φωτογραφίες στη σελίδα του Δημοτικού Σχολείου του
Γεβγκένι Σικάβκα

Ο Γεβγκένι Σικάβκα (λευκορωσικά:Яўген Шыкаўка, ρώσικα:Евгений Шикавка) (15 Οκτωβρίου 1992) είναι Λευκορώσος επαγγελματίας ποδοσφαιριστής, ο οποίος αγωνίζεται ως επιθετικός για την ΦΚ Σαχτιόρ Καραγκαντί.

 Στις 20 Δεκεμβρίου 2018, ανακοινώθηκε η απόκτηση του από την ΑΕΛ. Έχει 2 συμμετοχές με την Εθνική Λευκορωσίας U20. Έκανε το ντεμπούτο του για την Εθνική Λευκορωσίας στις 9 Ιουνίου 2018, στη φιλική ήττα με 2-0 από τη Φινλανδία. (Αγγλικά) Προφίλ Γεβγκένι Σικάβκα στο Soccerway Προφίλ στο Transfermarkt.com
Γιάνους Γκόρτατ

Ο Γιάνους Καζίμιεζ Γκόρτατ (Janusz Kazimierz Gortat, 5 Νοεμβρίου 1948) είναι Πολωνός παλαίμαχος πυγμάχος, ο οποίος εκπροσώπησε την πατρίδα του σε δύο διαδοχικούς Θερινούς Ολυμπιακούς Αγώνες, ξεκινώντας από το 1972. Και στις δύο διοργανώσεις κέρδισε το χάλκινο μετάλλιο στην κατηγορία ελαφρών βαρών (–75 κιλά), αφού ηττήθηκε στους ημιτελικούς από τους μετέπειτα νικητές (Μάτε Πάρλοβ της Γιουγκοσλαβίας το 1972 και Λέον Σπίνκς των Ηνωμένων Πολιτειών το 1976). Γεννήθηκε στο Μπζόζουβ και είναι ο πατέρας του καλαθοσφαιριστή Μάρτσιν Γκόρτατ που έχει αγωνιστεί στο NBA και του πυγμάχου Ρόμπερτ Γκόρτατ.

 Γύρος των 32: Νίκησε το Γιάροσλαβ Κραλ (Τσεχοσλοβακία) με απόφαση, 5-0 Γύρος των 16: Νίκησε το Ρέιμοντ Ράσελ (Ηνωμένες Πολιτείες) με απόφαση, 3-2 Προημιτελικός: Νίκησε το Ρούντι Χόρνιγκ (Δυτική Γερμανία) KO 1 Ημιτελικός: Έχασε από τον Μάτε Πάρλοβ (Γιουγκοσλαβία) με απόφαση, 0-5 Γύρος των 32: Νίκησε το Μίλοσλαβ Πόποβιτς (Γιουγκοσλαβία) στα σημεία, 3-2 Γύρος των 16: Νίκησε το Γκεόργκι Στοϊμένοβ (Βουλγαρία) TKO 3 Προημιτελικός: Νίκησε το Χουάν Ντομίνγκο Σουάρεζ (Αργεντινή) στα σημεία, 4-1 Ημιτελικός: Έχασε από τον Λέον Σπινκς (Ηνωμένες Πολιτείες) στα σημεία, 0-5 Βάση δεδομένων Olympics Προφίλ στον επίσημο ιστότοπο της Πολωνικής Ολυμπιακής Επιτροπής
Τα παιδιά των ανθρώπων

Τα παιδιά των ανθρώπων είναι Αγγλοαμερικανική δραματική, θρίλερ και φαντασίας ταινία του Αλφόνσο Κουαρόν. Βασίζεται στο ομώνυμο μυθιστόρημα της Φ. Ντ Τζέιμς, που κυκλοφόρησε το 1992. Η υπόθεση τοποθετείται στο 2027 ενώ η γονιμότητα των ανθρώπων έχει σταματήσει εδώ και δύο δεκαετίες. Πρωταγωνιστής της ταινίας είναι ο Κλάιβ Όουεν.

 Το 2027 ο κόσμος έχει βυθιστεί στην αναρχία, καθώς η γονιμότητα των ανθρώπων έχει φτάσει σε μηδενικά επίπεδα από έναν ιό και αυτό έχει δημιουργήσει τεράστια προβλήματα στην παγκόσμια ισορροπία. Ο νεαρότερος άνθρωπος του πλανήτη, πέφτει θύμα δολοφονίας στα δεκαοκτώ του και η ανθρωπότητα αντιμετωπίζει προοπτική σταδιακής εξαφάνισης. Με φόντο ένα Λονδίνο που σπαράσσεται από τη βία, την εγκληματικότητα και τον πόλεμο αντιμαχόμενων εθνικιστικών φατριών, ένας απογοητευμένος πρώην ακτιβιστής, που έχει γίνει γραφειοκράτης, αναγκάζεται να αντιμετωπίσει τους δαίμονές του. Συγκεκριμένα, θ’ αναλάβει το δύσκολο έργο της μεταφοράς και προστασίας της τελευταίας εγκύου γυναίκας σ’ ένα καταφύγιο στη θάλασσα, όπου επιστήμονες θα προσπαθήσουν να βρουν τη λύση για τη σωτηρία της ανθρωπότητας. Κλάιβ Όουεν ως Θίο Φάρον Τζούλιαν Μουρ ως Τζούλιαν Τέιλορ Κλερ-Χόουπ Ασάϊτι ως Κι Μάικλ Κέιν ως Τζάσπερ Πάλμερ Τσιούετελ Έτζιοφορ ως Λουκ Τσάρλι Χάναμ ως Πάτρικ Παμ Φέρις ως Μίριαμ Ντάνι Χιούστον ως Νίγκελ Πίτερ Μούλαν ως Σιντ Οάνα Πέλεα ως Μαρίκα Πολ Σάρμα ως Ίαν Τζάκεν Κόμαν ως Τόμαζ Εντ Γουέστγουικ ως Άλεξ Τεμίνα Σάνι ως Ζάρα Άντριου Μπρουκ, στρατιώτης Μίριαμ Κάρλιν, φυλακισμένη γερμανική γιαγιά Τζόντι Χαλς, μετανάστης αστυνομικός Τζέιμς Φίντι, στρατιώτης Έχει 57 υποψηφιότητες για διάφορα βραβεία μεταξύ των οποίων για 3 Όσκαρ (φωτογραφίας, μοντάζ, διασκευασμένου σεναρίου). Επίσης, Έχει αποσπάσει 36 βραβεία, μεταξύ των οποίων το βραβείο φωτογραφίας στο 63ο Φεστιβάλ Βενετίας το 2006 και το 2007 βραβείο BAFTA στην κατηγορία καλύτερης φωτογραφίας. Επίσημη Ιστοσελίδα Η ταινία στο Internet Movie Database
Μαστοράκης Νάξου

Ο Μαστοράκης είναι μικρός οικισμός στην δυτική Νάξο κοντά στον παράλιο οικισμό του Μάραγκα και τους Αγίους Πάντες, με 5 κατοίκους (απογραφη 2011). Δεν ξεπερνάει σε υψόμετρο τα 30 μέτρα. Παλαιότερα λειτουργούσε ως εποχιακός αγροτικός οικισμός.

 Το 2001, στην απογραφή ο οικισμός αναγνωρίζεται και προσαρτάται στο Δημοτικό Διαμέρισμα Αγίου Αρσενίου του δήμου Νάξου. Το 2010, με την εφαρμογή του προγραμματος Καλλικράτης (νόμος 3852/2010), καταργείται ο δήμος Νάξου και ο οικισμός προσαρτάται στο νεοσύστατο δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αγία Άννα ( 176 κ.), Αγίους Πάντες ( 103 κ.), Άγιο Αρσένιο ( 717 κ.), Άγιο Προκόπιο ( 96 κ.), Μάραγκα ( 73 κ.) και Στελίδα ( 157 κ.) την Δημοτική Κοινότητα Αγίου Αρσενίου ( 1327 κ.). Η δ.κ. Αγίου Αρσενίου υπάγεται στη Δημοτική Ενότητα Νάξου, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.